als_Latn dik_Latn lim_Latn
Thumbon Majlinda Bregu: Politikanët e vegjël s’e mbulojnë dot zbrazëtinë e mendjes me yshtje megalomanie
Demokratja e PD-së Majlinda Bregu, edhe pse nuk është më pjesë e listave për kandidim, ka reaguar sërish për politikën.
Ajo në faqen e saj në Facebook ka thumbuar politikanët të cilët ajo i quan “të vegjël”, që nuk e mbulojnë dot zbrazëtinë e mendjes duke mbushur fjalimet politike me lloj-lloj deliresh e yshtjesh megalomanie.
Status i Majlinda Bregut
Në bashkëbisedim me studentë të ekselencës për Europën brenda nesh; për të rinjtë dhe për politikën e mirë që duhet të frymëzojë dhe të ruajë identitetin e qartë europian të Shqiptarëve.
Kemi biseduar dje për politikanë të vegjël, të cilët nuk e mbulojnë dot zbrazëtinë e mendjes duke mbushur fjalimet politike me lloj-lloj deliresh e yshtjesh megalomanie.
Për ata që duan pushtet e servirin e gëlltisin po aq, gënjeshtrat që i besojnë vetë, madje duke i shitur për suksese të mëdha.
Kemi folur për sistemin tonë zgjedhor, për këtë fushatë të zbërdhylët dhe grafikun e bjerrë të vlerave sot në politikë.
Edhe për lëkurën e trashë sa të rinoqerontit, – sic thoshte Eleonor Roosvelt, – që duhet të kenë gratë të cilat merren me politikë…
***Me ftesë të “Rrjetit të Grave për Demokraci, (Women Democracy Netëork), pjesë i Institutit Republikan Amerikan.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn